《巴南郡斋雨中偶看长历是日小雪有怀昔年朝谒因成八韵》
唐代·羊士谔

夷落朝云候，王正小雪辰。缅怀朝紫陌，曾是洒朱轮。

气耿簪裾肃，风严刻漏频。暗飞金马仗，寒舞玉京尘。

豸角随中宪，龙池列近臣。蕊珠凝瑞彩，悬圃净华茵。

帝泽千箱庆，天颜万物春。明廷犹咫尺，高咏愧巴人。

作者简介：羊士谔（约762～819），泰山（今山东泰安）人。贞元元年礼部侍郎鲍防下进士。顺宗时，累至宣歙巡官，为王叔文所恶，贬汀州宁化尉。元和初，宰相李吉甫知奖，擢为监察御史，掌制诰。後以与窦群、吕温等诬论宰执，出为资州刺史。士谔工诗，妙造梁《选》，作皆典重。与韩梓材同在越州，亦以文翰称。著集有《墨池编》、《晁公武郡斋读书志》。